भारत सरकार

मानव संसाधन विकास मंत्रालय

उच्चतर शिक्षा विभाग

राज्य सभा

तारांकित प्रश्न संख्या: 105

उत्तर देने की तारीखः 09.03.201**7**

आन्ध्र प्रदेश में लॉजिस्टिक्स विश्वविद्यालय

\*105. श्री टी॰ जी॰ वेंकटेशः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या यह सच है कि सरकार आन्ध्र प्रदेश में लॉजिस्टिक्स विश्वविद्यालय स्थापित करने पर विचार कर रही है**;

**(ख) यदि हां**, **तो तत्संबंधी ब्यौरा क्या है**;

**(ग) क्या सरकार को आन्ध्र प्रदेश सरकार से इस आशय का कोई प्रस्ताव प्राप्त हुआ है और यदि हां**, **तो तत्संबंधी ब्यौरा क्या है**; **और**

**(घ) आवंटित की जा रही धनराशि कितनी है एवं इस विश्वविद्यालय द्वारा कब तक कार्य आरंभ कर दिया जाएगा**?

उत्तर

मानव संसाधन विकास मंत्री

(श्री प्रकाश जावड़ेकर)

(क) से (घ): विवरण सभा पटल पर रख दिया गया है।

\*\*\*\*\*\*

**आंध्र प्रदेश में लॉजिस्टिक्स विश्वविद्यालय के संबंध में श्री टी.जी. वेंकटेश, संसद सदस्य द्वारा दिनांक 09.03.2017 को राज्य सभा में पूछे जाने वाले तारांकित प्रश्न संख्या 105 के भाग (क) से (घ) के उत्तर में उल्लिखित विवरण**

(क) से (घ): आंध्र प्रदेश में लॉजिस्टिक्स विश्वविद्यालय स्थापित करने का कोई प्रस्ताव मानव संसाधन विकास मंत्रालय में विचाराधीन नहीं है। तथापि, पोत परिवहन मंत्रालय द्वारा यह सूचित किया गया है कि उन्हें आंध्र प्रदेश राज्य सरकार से आंध्र प्रदेश में लॉजिस्टिक्स विश्वविद्यालय की स्थापना का एक प्रस्ताव प्राप्त हुआ था। पोत परिवहन मंत्रालय ने राज्य सरकार को आंध्र प्रदेश विश्वविद्यालय अधिनियम के अंतर्गत विश्वविद्यालय स्थापित करने की सलाह दी है।

\*\*\*\*\*